pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก วธ.แจงกองถ่ายทำภาพยนตร์และวีดิทัศน์ เริ่มทยอยเปิดกองตั้งแต่วันแรกที่ผ่อนปรนให้ถ่ายทำ ๑๗ พ.ค.๖๓
วันอาทิตย์ที่ 17 พฤษภาคม 2563
โฆษก วธ.แจงกองถ่ายทําภาพยนตร์และวีดิทัศน์ เริ่มทยอยเปิดกองตั้งแต่วันแรกที่ผ่อนปรนให้ถ่ายทํา ๑๗ พ.ค.๖๓
โฆษก วธ.แจงกองถ่ายทําภาพยนตร์และวีดิทัศน์ เริ่มทยอยเปิดกองตั้งแต่วันแรกที่ผ่อนปรนให้ถ่ายทํา ๑๗ พ.ค.๖๓ ซึ่งคนในวงการรู้สึกขอบคุณรัฐบาลที่ให้การเหลียวแลอีกกลุ่มอาชีพที่กําลังย่ําแย่ พร้อมขานรับปฏิบัติตามมาตรการการป้องกันการแพร่ระบาด โควิด-19 อย่างเคร่งครัด
นางยุพา ทวีวัฒนะกิจบวร รองปลัดกระทรวงวัฒนธรรมในฐานะโฆษกกระทรวงวัฒนธรรม กล่าวว่า ตามที่กระทรวงวัฒนธรรมได้เสนอมาตรการผ่อนปรนกองถ่ายภาพยนตร์และวีดิทัศน์ ระยะที่ ๒ เพื่อบรรเทาผลกระทบจากการแพร่ระบาดของโรคติดเชื้อไวรัสโคโรนา 2019 ต่อศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) และศูนย์ฯ มีมติเห็นชอบและได้ออกข้อกําหนดตามความในมาตรา ๙ แห่งพระราชกําหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๗) และมาตรา ๑๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ โดยนายกรัฐมนตรีได้ออกข้อกําหนดเป็นการทั่วไปและข้อปฏิบัติ ข้อ ๓ (๑) จ. การถ่ายทํารายการโทรทัศน์ ภาพยนตร์และวีดีทัศน์ ซึ่งเมื่อรวมคณะทํางานหน้าฉากและทุกแผนกแล้วต้องมีจํานวนไม่เกินห้าสิบคน และต้องไม่มีผู้ชมเข้าร่วมรายการ ตั้งแต่วันที่ ๑๗ พฤษภาคม เป็นต้นไป
รวมทั้ง กําหนดให้มีการลงทะเบียนทีมงานในกองถ่ายทุกคนก่อนเข้าและออกจากกองถ่ายทํา มีการแยกการทํางานให้ห่างกันอย่างชัดเจน และลดการพูดคุยหรือสัมผัสใกล้ชิด เว้นการถ่ายทําฉากที่ต้องสัมผัสใกล้ชิดและเข้าถึงตัว เช่น ฉากต่อสู้ ฉากแสดงความรัก โอบกอด จูบ พูดเสียงดัง ซึ่งอาจใช้มุมกล้องหรือเทคนิคพิเศษแทนไปก่อน
นอกจากนี้ กองถ่ายต้องจัดเตรียมสถานที่และอุปกรณ์ป้องกันการแพร่ระบาดของโรคติดเชื้อไวรัสโคโรนา 2019 (COVID-19) ได้แก่ ๑.ให้มีจุดบริการล้างมือด้วยสบู่ หรือแอลกอฮอล์เจล หรือน้ํายาฆ่าเชื้อโรค ๒.จัดให้มีจุดคัดกรอง ๓.ในกรณีถ่ายทํานอกสถานที่จะต้องแจ้งเจ้าหน้าที่ฝ่ายปกครองในพื้นที่ล่วงหน้าอย่างน้อย ๑ วัน ๔.ควรทําสัญลักษณ์การเว้นระยะห่างระหว่างกัน ๑-๒ เมตร ๕.จัดให้มีการระบายอากาศที่ดีขณะถ่ายทําภายในอาคาร และเลี่ยงการถ่ายทําในบริเวณที่อากาศถ่ายเทไม่สะดวก ๖.เลือกใช้พื้นที่ถ่ายทําที่มีบริเวณกว้างเพียงพอ และ๗.ควรจัดให้มีจุดรับประทานอาหารที่มีอากาศถ่ายเท และจัดอาหารและเครื่องดื่มเป็นส่วนบุคคล ทั้งนี้ ผู้ประกอบการด้านภาพยนตร์ วีดิทัศน์ จะต้องลงทะเบียนผ่านเว็บไซต์ www.ไทยชนะ.com เพื่อจะได้กํากับ ติดตาม และประเมินผล ต่อไป
นางยุพา ทวีวัฒนะกิจบวร โฆษกกระทรวงวัฒนธรรม กล่าวต่อว่า เพื่อเป็นการสร้างความรู้ ความเข้าใจเกี่ยวกับข้อกําหนดให้กับผู้ประกอบกิจการด้านภาพยนตร์และวีดิทัศน์เพิ่มเติม กระทรวงวัฒนธรรมจึงได้จัดประชุมชี้แจงรายละเอียดที่เกี่ยวข้อง ในวันจันทร์ที่ ๑๘ พฤษภาคม ๒๕๖๓ เริ่มเวลา ๐๙.๓๐ น. เป็นต้นไป ที่ศูนย์ประชุมชั้น ๘ กระทรวงวัฒนธรรม เขตห้วยขวาง กรุงเทพฯ สําหรับผู้ประกอบกิจการด้านภาพยนตร์และวีดิทัศน์ที่ไม่สามารถไปร่วมรับฟังได้หรือผู้ที่สนใจ สามารถชมการถ่ายทอดสดทางเฟสบุ๊ค ๑๗๖๕ สายด่วนวัฒนธรรม รวมทั้งในวันเดียวกัน เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนายสาธิต ปิตุเตชะ รัฐมนตรีช่วยว่าการกระทรวงสาธารณสุข ก็ได้มีกําหนดลงพื้นที่ตรวจเยี่ยมกองถ่ายทําภาพยนตร์และวีดิทัศน์ที่ ACT Studio และบริษัท เวิร์คพอยท์ เอนเทอร์เทนเมนท์ อําเภอเมือง จังหวัดปทุมธานี อีกด้วย
-------------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ โชว์’เน็ตประชารัฐ’ โครงการ Best Practice ในเวทีประชุมโทรคมนาคมระดับโลก ณ ประเทศภูฏาน
วันศุกร์ที่ 16 สิงหาคม 2562
กระทรวงดิจิทัลฯ โชว์’เน็ตประชารัฐ’ โครงการ Best Practice ในเวทีประชุมโทรคมนาคมระดับโลก ณ ประเทศภูฏาน
กระทรวงดิจิทัลฯ โชว์’เน็ตประชารัฐ’ โครงการ Best Practice ในเวทีประชุมโทรคมนาคมระดับโลก ณ ประเทศภูฏาน
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย ได้เข้าร่วมการประชุม APT Policy and Regulatory Forum ครั้งที่ 19 หรือ PRF-19 จัดโดยองค์การโทรคมนาคมแห่งเอเชียและแปซิฟิก (APT) ร่วมกับรัฐบาลภูฏาน ในระหว่างวันที่ 14 - 16 สิงหาคม 2562 ณ กรุงทิมพู ประเทศภูฏาน ในโอกาสนี้ ปลัดกระทรวงดิจิทัลฯ ได้เข้าร่วมการอภิปรายกับผู้แทนระดับสูงของประเทศสมาชิก APT ในช่วง Roundtable on Singapore Statement and its key takeaways เพื่อแลกเปลี่ยนประสบการณ์ และรายงานผลการดําเนินการตามแนวทางแถลงการณ์รัฐมนตรีด้าน ICT ของภูมิภาคเอเชียและแปซิฟิกที่ได้มีการรับรองเมื่อเดือนมิถุนายน 2562 ณ ประเทศสิงคโปร์ โดยปลัดกระทรวงดิจิทัลฯ ได้ยกตัวอย่างการดําเนินการของไทยในการพัฒนาส่งเสริมอนาคตด้านดิจิทัลของภูมิภาคเอเชียและแปซิฟิก ประกอบด้วยหัวข้อสําคัญ 5 หัวข้อ ดังนี้ 1) การเปลี่ยนแปลงเข้าสู่ยุคดิจิทัล (Digital Transformation) เช่น โครงการเน็ตประชารัฐ และโครงการเพิ่มประสิทธิภาพโครงข่ายอินเทอร์เน็ตระหว่างประเทศ 2) นวัตกรรมและการสร้างสรรค์ทางดิจิทัล (Digital Innovation and Creativity อาทิ โครงการ 5G Testbed โครงการ Digital Park Thailand และการจัดตั้งสถาบัน IoT 3) ชุมชนดิจิทัล (Digital Community) ได้แก่ โครงการใช้เทคโนโลยีดิจิทัลเพื่อพัฒนาชุมชนเช่น smart farming 4) ความเชื่อมั่นด้านดิจิทัล (Digital Trust) อาทิ การจัดตั้งหน่วยงานใหม่ภายใต้พระราชบัญญัติความมั่นคงปลอดภัยทางไซเบอร์ พ.ศ. 2562 ซึ่งมีผลบังคับใช้เมื่อเดือนพฤษภาคม 2562 เพื่อปกป้องโครงสร้างพื้นฐานสารสนเทศที่สําคัญของประเทศจากภัยคุกคามทางไซเบอร์ และ 5) ความเชี่ยวชาญด้านดิจิทัลและความร่วมมือในทุกภาคส่วน (Digital Skills and Partnerships) โดยปลัดกระทรวงดิจิทัลฯ ได้กล่าวถึงการความร่วมมือกับภาครัฐและเอกชนในการส่งเสริมความรู้และทักษะดิจิทัลแก่นักศึกษาและแรงงานทั่วไป
ทั้งนี้ ปลัดกระทรวงดิจิทัลฯ ได้เน้นย้ําถึงความสําคัญของความร่วมมือในภูมิภาคฯ เพื่อขับเคลื่อนทุกประเทศในภูมิภาคไปสู่เศรษฐกิจดิจิทัลและการพัฒนาที่ยั่งยืน และในช่วงบ่ายของวันที่ 14 สิงหาคม 2562 ปลัดกระทรวงดิจิทัลฯ ได้บรรยายพิเศษในหัวข้อ Connectivity initiatives for unserved or underserved เพื่อนําเสนอผลสําเร็จในการดําเนินการโครงการเน็ตประชารัฐ ให้เป็นกรณีศึกษาและแบบปฏิบัติที่ดี (best practice) แก่ประเทศกําลังพัฒนาในภูมิภาคเอเชียและแปซิฟิกในการพัฒนาการเข้าถึงอินเทอร์เน็ตในพื้นที่ห่างไกล อันก่อให้เกิดรายได้แก่ท้องถิ่นและการพัฒนาคุณภาพชีวิต ทั้งนี้ ไทยได้จัดทํารายงานรูปเล่มเป็นภาษาอังกฤษและมอบให้แก่ผู้แทนประเทศสมาชิกที่เข้าร่วมการประชุม PRF-19
สําหรับการประชุม PRF เป็นการประชุมประจําปีของ APT โดยมีผู้เข้าร่วมประชุมจากหน่วยงานกําหนดนโยบายด้าน ICT และโทรคมนาคม และหน่วยงานผู้กํากับดูแล เพื่ออภิปรายและแสดงความคิดเห็นในประเด็นที่เกี่ยวข้องกับแนวทางในการกําหนดนโยบายและการกํากับดูแล ICT และโทรคมนาคมสําหรับภูมิภาคเอเชียและแปซิฟิก การประชุม PRF ในครั้งนี้ มีผู้เข้าร่วมการประชุมฯ ประมาณ 100 คน จากประเทศสมาชิกจํานวน 20 ประเทศ สมาชิกสมทบ สมาชิกในเครือ และองค์การระหว่างประเทศ
********************
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดพิธีไถ่ชีวิตโค-กระบือ 1,065 ตัว เพื่อส่งเสริมอาชีพเกษตรกร เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันจันทร์ที่ 31 กรกฎาคม 2560
กระทรวงเกษตรและสหกรณ์ จัดพิธีไถ่ชีวิตโค-กระบือ 1,065 ตัว เพื่อส่งเสริมอาชีพเกษตรกร เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร
กระทรวงเกษตรและสหกรณ์ จัดพิธีไถ่ชีวิตโค-กระบือ 1,065 ตัว เพื่อส่งเสริมอาชีพเกษตรกร เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังพิธีไถ่ชีวิตโค-กระบือ เพื่อส่งเสริมอาชีพเกษตรกร เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร ณ จังหวัดนครปฐม ว่า กระทรวงเกษตรและสหกรณ์ โดยกรมปศุสัตว์ จัดพิธีไถ่ชีวิตโค-กระบือ เพื่อส่งเสริมอาชีพเกษตรกร เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อแสดงความสํานึกในพระมหากรุณาธิคุณ และถวายเป็นพระราชกุศล โดยได้นําโค-กระบือมาประกอบพิธี จํานวน 1,065 ตัว แบ่งเป็น โคเพศเมีย 1,000 ตัว กระบือเพศเมีย 65 ตัว ซึ่งจะนําไปให้ความช่วยเหลือแก่เกษตรกรในพื้นที่ต่าง ๆ ตามระเบียบโครงการธนาคารโค-กระบือเพื่อเกษตรกร ตามพระราชดําริ ได้แก่ จังหวัดชัยนาท รับมอบโค จํานวน 400 ตัว จังหวัดกาฬสินธุ์ รับมอบโค จํานวน 250 ตัว จังหวัดบุรีรัมย์ รับมอบโค จํานวน 230 ตัว จังหวัดศรีสะเกษ รับมอบโค จํานวน 120 ตัว และจังหวัดอุบลราชธานี รับมอบกระบือ จํานวน 65 ตัว ทั้งนี้ กรมปศุสัตว์รับสนองพระราชดําริดําเนินการมาตั้งแต่ปี พุทธศักราช 2522 เพื่อช่วยเหลือเกษตรกรให้มีโค-กระบือไว้ใช้แรงงาน และเพิ่มผลผลิตทางการเกษตร
"จากการดําเนินงานที่ผ่านมา กระทรวงเกษตรฯ โดยกรมปศุสัตว์ได้ให้ความช่วยเหลือเกษตรกรไปแล้วกว่า 250,000 ราย และยังมีเกษตรกรอยู่ในความดูแลของโครงการกว่า 117,000 ราย ถือได้ว่าก่อให้เกิดประโยชน์แก่เกษตรกรเป็นอย่างมาก และยังมีการบูรณาการในพื้นที่อย่างเป็นระบบ สนับสนุนให้มีการรวมกลุ่มเกษตรกร ให้ชุมชนมีส่วนร่วมในการบริหารโครงการ เพื่อให้เกิดความเข้มแข็ง และยังมีการต่อยอดการใช้ประโยชน์ เช่น การใช้มูลสัตว์เป็นปุ๋ยในไร่นา การทําแก๊สชีวภาพ การอนุรักษ์วัฒนธรรมประเพณีในท้องถิ่น นอกจากนี้ ยังได้น้อมนําหลักปรัชญาเศรษฐกิจพอเพียงมาใช้ในการดําเนินชีวิต ซึ่งเป็นการสนองแนวพระราชดําริ ด้านการพัฒนาชนบทที่เน้นการพึ่งตนเองอีกด้วย" นางสาวชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พลเอก อุดมเดช สีตบุตร รัฐมนตรีช่วยว่าการกระทรวงกลาโหม / หัวหน้าผู้แทนพิเศษของรัฐบาล จัดประชุมติดตามงานเร่งรัดแก้ไขปัญหาจังหวัดชายแดนใต้
วันพุธที่ 17 พฤษภาคม 2560
พลเอก อุดมเดช สีตบุตร รัฐมนตรีช่วยว่าการกระทรวงกลาโหม / หัวหน้าผู้แทนพิเศษของรัฐบาล จัดประชุมติดตามงานเร่งรัดแก้ไขปัญหาจังหวัดชายแดนใต้
พลเอก อุดมเดช สีตบุตร รัฐมนตรีช่วยว่าการกระทรวงกลาโหม / หัวหน้าผู้แทนพิเศษของรัฐบาล จัดประชุมติดตามงานเร่งรัดแก้ไขปัญหาจังหวัดชายแดนใต้
พลเอก อุดมเดช สีตบุตร รัฐมนตรีช่วยว่าการกระทรวงกลาโหม / หัวหน้าผู้แทนพิเศษรัฐบาล เป็นประธานในการประชุมผู้แทนพิเศษของรัฐบาลครั้งที่ 3/2560 โดยมีผู้แทนพิเศษรัฐบาล7กลุ่มภารกิจงาน,ผู้แทนจากส่วนราชการในพื้นที่
จากการประชุมได้มีการเร่งรัดติดตามการแก้ไขปัญหาในงานสําคัญ ซึ่งเป็นข้อเสนอตามมติของผู้แทนพิเศษของรัฐบาลจํานวน 2 เรื่อง คือการปรับปรุงแก้ไขกฎหมาย 4 ประเด็น ได้แก่ ปรับปรุงแก้ไขมาตรา 21 แห่งพระราชบัญญัติการรักษาความมั่นคงภายในราชอาณาจักรพุทธศักราช 2551 (พระราชบัญญัติความมั่นคง2551 ) ปรับปรุงแก้ไขกฎหมายว่าด้วยการช่วยเหลือเยียวยาผู้ได้รับผลกระทบ จชต. และเยียวยากลาง บูรณาการระบบงานยุติธรรมชุมชนใน จชต. และจัดตั้งกองทุนเฉพาะกิจช่วยเหลืออํานวยความสะดวกด้านกระบวนการยุติธรรมต่อผู้ต้องหาคดีความมั่นคง โดยเชิญผู้แทนจากกระทรวงยุติธรรม นายธวัชชัย ไทยเขียว รองปลัดกระทรวงยุติธรรมมาร่วมประชุม รวมถึงแนวทางดําเนินการเรื่องการแก้ไขปัญหาความมั่นคงด้านพลังงานไฟฟ้าใน จชต. โดยเชิญผู้แทนจากกระทรวงพลังงานและการไฟฟ้าส่วนภูมิภาคกระทรวงมหาดไทยมาให้ข้อสรุปในการดําเนินงานนอกจากนั้นผู้แทนพิเศษรัฐบาลได้เสนอที่ประชุมเพื่อรับทราบความก้าวหน้าในการดําเนินงานตามRoadmap การขับเคลื่อนการแก้ไขปัญหาและพัฒนา จชต. จํานวน 6 เรื่องที่สําคัญได้แก่โครงการจัดตั้งชุดคุ้มครองตําบลเพิ่มเติม 60 ตําบลของกรมการปกครอง,โครงการประชารัฐญาลันนันบารูของกอ.รมน., โครงการเร่งรัดติดตามความคืบหน้าคดีความมั่นคงในพื้นที่ จชต. ของสํานักงานตํารวจแห่งชาติ และเรื่องที่ขอพิจารณา 1 เรื่องคือการแต่งตั้งผู้ช่วยทูตฝ่ายตํารวจประจําสหพันธรัฐมาเลเซีย
อย่างไรก็ตาม6เดือนที่ผ่านมาการดําเนินงานของผู้แทนพิเศษของรัฐบาลมีความก้าวหน้าตามลําดับยืนยันได้จากผลการประเมินที่ออกมาเป็นที่น่าพอใจนอกจากนั้นนายกรัฐมนตรียังได้สั่งการให้กําหนดเป้าหมายตามห่วงระยะเวลาและประเมินผลสัมฤทธิ์เป็นรายกิจกรรมและพลเอกประวิตร วงษ์สุวรรณ รองนายกรัฐมนตรีในฐานะประธานคปต.ได้สั่งการให้ผู้แทนพิเศษของรัฐบาลร่วมแก้ไขปัญหาด้านการรักษาความปลอดภัยในชีวิตและทรัพย์สินร่วมกับแก้ไขปัญหาด้านการรักษาความปลอดภัยในชีวิตและทรัพย์สิน ร่วมกับ กอ.รมน.ภาค4ส่วนหน้า และคชต.และหน่วยงานที่เกี่ยวข้องเป็นกรณีเร่งด่วน
รัฐบาลไทย-ข่าวทำเนียบรัฐบาล-ปลัดกอบชัยฯ ร่วมพิธีเปิดการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
วันอาทิตย์ที่ 3 พฤศจิกายน 2562
ปลัดกอบชัยฯ ร่วมพิธีเปิดการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
ปลัดกอบชัยฯ ร่วมพิธีเปิดการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
วันนี้ (3 พฤศจิกายน 2562) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมพิธีเปิดการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ซึ่งจัดขึ้นระหว่างวันที่ 2-4 พฤศจิกายน 2562 โดยมีพลเอกประยุทธ์ จันทร์โอชา นายกรัฐมนตรีเป็นประธาน ณ อาคารอิมแพค ฟอรั่ม ศูนย์แสดงสินค้าและการประชุมอิมแพค เมืองทองธานี #กระทรวงอุตสาหกรรม #ปลัดกระทรวงอุตสาหกรรม #ปลัดกอบชัย #การประชุมสุดยอดอาเซียนครั้งที่35
รัฐบาลไทย-ข่าวทำเนียบรัฐบาล-พม. กำชับ จนท. เร่งช่วยเหลือ 3 ครอบครัวด้อยโอกาสทางสังคม ที่มีทั้งผู้ป่วย ผู้สูงอายุ และผู้พิการ
วันศุกร์ที่ 10 มีนาคม 2560
พม. กําชับ จนท. เร่งช่วยเหลือ 3 ครอบครัวด้อยโอกาสทางสังคม ที่มีทั้งผู้ป่วย ผู้สูงอายุ และผู้พิการ
พม. กําชับ จนท. เร่งช่วยเหลือ 3 ครอบครัวด้อยโอกาสทางสังคม ที่มีทั้งผู้ป่วย ผู้สูงอายุ และผู้พิการ
ที่จ. เพชรบูรณ์ อุบลราชธานี และ สมุทรปราการ
เมื่อวันที่ 9 มี.ค. 60เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯว่าที่ร้อยตรี ศรัณย์ สมานพันธ์ รองปลัดกระทรวงการพัฒนาสังคมและความมั่นคงของมนุษย์(รองปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 588/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
ว่าที่ร้อยตรี ศรัณย์ กล่าวว่า จากกรณี ชราวัย 73 ปี ต้องรับภาระเพียงลําพังเลี้ยงดูลูกชายวัย 42 ปี ที่ป่วยเป็นโรคเส้นเลือดในสมองตีบ ไม่สามารถทํางานได้ ทั้ง 2 ชีวิต อาศัยในเพิงสังกะสีสภาพเก่าทรุดโทรม มีเพียงเบี้ยยังชีพผู้สูงอายุ เดือนละ 700 บาท ใช้ประทังชีวิต ครอบครัวมีฐานะยากจน ที่อําเภอวังโป่ง จังหวัดเพชรบูรณ์ และกรณีพบหญิงชรารายหนึ่ง พิการเป็นโปลิโอตั้งแต่กําเนิด และยังมีความพิการซ้ําซ้อน ข้อมือข้อเท้าบิดงอ เจ็บปวดตลอดเวลา ไม่สามารถนั่งได้ ต้องนอนและกลิ้งตัวเพียงอย่างเดียวไม่สามารถช่วยเหลือตัวเองได้ อาศัยอยู่กับน้องสาวต่างมารดา ในเพิงสังกะสีสภาพเก่าทรุดโทรม มีเพียงเบี้ยยังชีพคนพิการเดือนละ 800 บาท ใช้ประทังชีวิต ครอบครัวมีฐานะยากจน ที่อําเภอโขงเจียม จังหวัดอุบลราชธานี อีกทั้ง กรณีหญิงวัย 59 ปี ต้องรับภาระเพียงลําพังเลี้ยงดูพี่ชายแก่ชราวัย 70 ปี ที่ป่วยเป็นโรคอัมพาต และถุงลมโป่งพอง ไม่สามารถช่วยเหลือตัวเองได้ ต้องใช้ออกซิเจนช่วยในการหายใจตลอดเวลา รวมทั้งพี่ชายคนรองวัย 60 ปี ที่ป่วยเป็นโรคกล้ามเนื้ออ่อนแรง ไม่สามารถเดินได้เหมือนคนปกติ ทั้ง 3 ชีวิต อาศัยในบ้านสภาพเก่าทรุดโทรมใกล้ผุพัง มีเพียงเบี้ยยังชีพคนพิการ เดือนละ 800 บาท ใช้ประทังชีวิต ที่อําเภอเมือง จังหวัดสมุทรปราการ นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้งสามจังหวัด ได้แก่ พมจ.เพชรบูรณ์ พมจ.อุบลราชธานี และพมจ.สมุทรปราการ พร้อมหน่วยงานในพื้นที่ที่เกี่ยวข้องของกระทรวงการพัฒนาสังคมฯ ลงพื้นที่เยี่ยมครอบครัวดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น รวมทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลด้านสวัสดิการสังคมที่เหมาะสม เพื่อพัฒนาคุณภาพชีวิตที่ดีในระยะยาว อาทิ เรื่องการรักษาพยาบาลผู้ป่วย การดูแลสุขภาพผู้สูงอายุ การปรับปรุงซ่อมแซมที่อยู่อาศัยให้มีสภาพแข็งแรง มั่นคง ถูกสุขลักษณะ เหมาะสมสําหรับการใช้ชีวิตประจําวันของผู้ป่วย ผู้สูงอายุ และผู้พิการ อีกทั้งบริการสวัสดิการสังคมตามสิทธิต่าง ๆ ตามกฎหมาย เป็นต้น
รัฐบาลไทย-ข่าวทำเนียบรัฐบาล- ศธ. จับมือ กสศ. เปิดตลาดวาดฝัน สร้างอาชีพ ลดความเหลื่อมล้ำด้านการศึกษา
วันจันทร์ที่ 9 กันยายน 2562
ศธ. จับมือ กสศ. เปิดตลาดวาดฝัน สร้างอาชีพ ลดความเหลื่อมล้ําด้านการศึกษา
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานพิธีเปิดโครงการ “ตลาดวาดฝัน: สร้างโอกาส สร้างอาชีพ นักเรียนทุนเสมอภาค”
เมื่อวันพฤหัสบดีที่ 5 กันยายน 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานพิธีเปิดโครงการ “ตลาดวาดฝัน: สร้างโอกาส สร้างอาชีพ นักเรียนทุนเสมอภาค” โดยมี ดร.ประสาร ไตรรัตน์วรกุล ประธานคณะกรรมการกองทุนเพื่อความเสมอภาคทางการศึกษา (กสศ.), นพ.สุภกร บัวสาย ผู้จัดการกองทุนเพื่อความเสมอภาคทางการศึกษา, ผู้บริหารสถานศึกษา, ผู้แทนหน่วยงานที่เกี่ยวข้อง ตลอดจนครู ผู้ปกครอง และนักเรียน เข้าร่วมงาน ณ โรงเรียนชุมชนวัดเสด็จ จังหวัดปทุมธานี
รมว.ศึกษาธิการ กล่าวว่า กระทรวงศึกษาธิการให้ความสําคัญกับการลดความเหลื่อมล้ําทางการศึกษา พร้อมสร้างความเสมอภาคและเท่าเทียมด้านการศึกษาพื้นฐานให้เด็กไทยทุกคน ทั้งในระดับประถมศึกษา มัธยมศึกษา อาชีวศึกษา รวมถึงการศึกษานอกระบบและการศึกษาตามอัธยาศัย ซึ่งเป็นการดําเนินงานที่สอดคล้องกับเป้าหมายการพัฒนาที่ยั่งยืนด้านการศึกษาของสหประชาชาติ (SDG4) ที่ทั่วโลกได้ให้พันธสัญญาร่วมกันในการจัดการศึกษาขั้นพื้นฐานให้เด็กและเยาวชนทุกคนครบ 100% ภายในปี ค.ศ. 2030
สําหรับโครงการ “ตลาดวาดฝัน: สร้างโอกาส สร้างอาชีพ นักเรียนทุนเสมอภาค” เป็นหนึ่งในโครงการที่ช่วยลดความเหลื่อมล้ําทางการศึกษา เพื่อช่วยเหลือนักเรียนและครอบครัวที่ยากจนพิเศษ ซึ่งมีรายได้เฉลี่ยต่อเดือนต่อคนต่ํากว่า 1,250 บาท พร้อมกับฝึกอาชีพให้นักเรียนสามารถประกอบอาชีพได้ด้วยตนเอง โดยถือเป็นโครงการต้นแบบที่ดีที่สามารถนําไปขยายผลการปฏิบัติในวงกว้างได้อย่างเป็นรูปธรรม ตลอดจนมีตัวชี้วัดความสําเร็จของการดําเนินงานที่ชัดเจน
ในส่วนของกระทรวงศึกษาธิการก็จะร่วมมือกับทุกภาคส่วนในการแก้ปัญหาความเหลื่อมล้ําด้านการศึกษา โดยจะทําการศึกษาและวิเคราะห์ข้อมูลจํานวนเด็กเกิด เด็กเข้าเรียน และเด็กออกกลางคัน เพื่อดูแลการเข้าถึงการศึกษาพื้นฐานที่มีคุณภาพอย่างเท่าเทียมของเด็กไทย เพราะไม่ว่าจะเป็นนักเรียนยากจนหรือยากจนพิเศษก็ต้องได้รับโอกาสทางการศึกษาเช่นกัน นอกจากนี้ จะพิจารณาการจัดสรรงบประมาณในแต่ละปีให้สอดคล้องกับสภาพปัญหาที่มีอยู่ และจะหารือกับผู้บริหารระดับสูงของกระทรวงถึงแนวทางการดําเนินงานเร่งด่วนต่อไป
ทั้งนี้ ขอขอบคุณ กสศ. และผู้มีส่วนเกี่ยวข้องทุกฝ่าย ที่ร่วมกันสร้างโอกาสให้เด็ก ๆ ได้รับโอกาสทางการศึกษา และช่วยผลักดันการแก้ปัญหาความเหลื่อมล้ํานี้ ขอให้ทุกคนมีความมุ่งมั่นตั้งใจช่วยกันสร้างเด็กและเยาวชนให้เป็นคนเก่ง คนดี และมีอาชีพที่มั่นคง สามารถช่วยเหลือครอบครัว สังคม และประเทศชาติ
นพ.สุภกร บัวสาย ผู้จัดการกองทุนเพื่อความเสมอภาคทางการศึกษา (กสศ.) กล่าวว่า กสศ. มุ่งแก้ปัญหาการลดความเหลื่อมล้ําด้านการศึกษาอย่างยั่งยืน ด้วยการส่งเสริมและพัฒนาทักษะอาชีพให้เด็กและเยาวชนสามารถประกอบอาชีพได้ด้วยตนเอง และนําไปสู่การพัฒนาผลิตภัณฑ์ต่าง ๆ ซึ่งขณะนี้มีโรงเรียนสมัครเข้าร่วมโครงการตลาดวาดฝันฯ และเป็นโรงเรียนต้นแบบกิจกรรมทักษะอาชีพแล้ว จํานวน 107 โรงเรียน ทั้งนี้ ขอเชิญชวนให้ประชาชนทั่วไป ภาคธุรกิจ รวมถึงภาคเอกชน ร่วมสมทบเงินบริจาคเพื่อช่วยเด็กที่มีฐานะยากจน เพื่อลดความเหลื่อมล้ําทางการศึกษาต่อไป
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-กระทรวงยุติธรรม ประชุมขับเคลื่อนงานประชาสัมพันธ์กระทรวงยุติธรรม
วันศุกร์ที่ 19 มิถุนายน 2563
กระทรวงยุติธรรม ประชุมขับเคลื่อนงานประชาสัมพันธ์กระทรวงยุติธรรม
กระทรวงยุติธรรม ประชุมขับเคลื่อนงานประชาสัมพันธ์กระทรวงยุติธรรม
ในวันพฤหัสบดีที่ ๑๘ มิถุนายน ๒๕๖๓ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมเพื่อพิจารณาแนวทางการขับเคลื่อนงานประชาสัมพันธ์กระทรวงยุติธรรม
ภายใต้โครงการประชุมเครือข่ายความร่วมมือด้านสื่อสารงานยุติธรรมสู่ประชาชน ครั้งที่ ๑/๒๕๖๓
โดยมี คุณวันฉัตร วณิชพันธุ์ ที่ปรึกษารัฐมนตรีว่าการกระทรวงยุติธรรม (ด้านประชาสัมพันธ์)
พร้อมด้วยโฆษกประจําหน่วยงาน และหัวหน้าฝ่ายประชาสัมพันธ์ของหน่วยงานในสังกัดกระทรวงยุติธรรม
รวมทั้งผู้อํานวยการกองกลาง ผู้อํานวยการกองกฎหมาย ผู้อํานวยการกองการต่างประเทศ
ผู้อํานวยการกองยุทธศาสตร์และแผนงาน สํานักงานปลัดกระทรวงยุติธรรม และเจ้าหน้าที่ที่เกี่ยวข้องเข้าร่วมประชุมฯ
เพื่อรับทราบรายชื่อโฆษกของหน่วยงานในสังกัดกระทรวงยุติธรรม
สําหรับเป็นฐานข้อมูลในการติดต่อประสานงานเรื่องการเผยแพร่ข้อมูลข่าวสารของหน่วยงานในสังกัดกระทรวงยุติธรรม
นอกจากนี้ ที่ประชุมได้รับทราบสถิติรายงานมูลค่าประชาสัมพันธ์ ระหว่างเดือนมีนาคม – พฤษภาคม ๒๕๖๓
เพื่อนํามาวิเคราะห์สภาพปัญหา อุปสรรค และแนวทางแก้ไขการเผยแพร่ประชาสัมพันธ์ข้อมูลข่าวสาร
โดยได้เน้นการนําเสนอข่าวเชิงบวกและสร้างสรรค์
เพื่อพัฒนางานด้านประชาสัมพันธ์ของกระทรวงยุติธรรมให้เป็นไปตามนโยบายของรัฐมนตรีว่าการกระทรวงยุติธรรม
และยกระดับการปฏิบัติงานข่าวสารให้เหมาะสมกับสภาวการณ์ในปัจจุบันต่อไป
รัฐบาลไทย-ข่าวทำเนียบรัฐบาล-“กอช. ชวนนักเรียนมัธยมศึกษา เขียนเรียงความประกวด ออมกับ กอช. เพื่อความมั่นคงในอนาคต ชิงโล่เกียรติคุณ พร้อมทุนการศึกษา”
วันจันทร์ที่ 1 มิถุนายน 2563
“กอช. ชวนนักเรียนมัธยมศึกษา เขียนเรียงความประกวด ออมกับ กอช. เพื่อความมั่นคงในอนาคต ชิงโล่เกียรติคุณ พร้อมทุนการศึกษา”
กองทุนการออมแห่งชาติ หรือ กอช. ชวนน้องๆ นักเรียนระดับมัธยมศึกษา ที่มีอายุตั้งแต่ 15 ปีขึ้นไป เขียนเรียงความประกวดหัวข้อ “ออมกับ กอช. เพื่อความมั่นคงในอนาคต” ชิงรางวัลโล่เกียรติคุณ พร้อมทุนการศึกษา
กองทุนการออมแห่งชาติ หรือ กอช. ชวนน้องๆ นักเรียนระดับมัธยมศึกษา ที่มีอายุตั้งแต่ 15 ปีขึ้นไป เขียนเรียงความประกวดหัวข้อ “ออมกับ กอช. เพื่อความมั่นคงในอนาคต” ชิงรางวัลโล่เกียรติคุณ พร้อมทุนการศึกษา ผู้ที่สนใจอ่านรายละเอียด และดาวน์โหลดใบสมัครได้ที่เว็บไซต์ กอช. www.nsf.or.th หรือที่ทําการปกครองอําเภอ สอบถามรายละเอียดเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. จัดกิจกรรมประกวดเรียงความส่งเสริมการออมให้แก่เยาวชน ได้ตระหนักถึงความสําคัญและประโยชน์ของการออมเงิน โดยเชิญชวนนักเรียนระดับมัธยมศึกษาทั่วประเทศ ที่มีอายุตั้งแต่ 15 ปีขึ้นไป เขียนเรียงความประกวด หัวข้อ “ออมกับ กอช. เพื่อความมั่นคงในอนาคต” ในโครงการส่งเสริมการออมกับ กอช. กลุ่มนักเรียนในสถานศึกษา ร่วมกับกระทรวงมหาดไทย ชิงโล่เกียรติคุณ พร้อมทุนการศึกษาสามารถอ่านรายละเอียดการเข้าร่วมกิจกรรมเพิ่มเติมได้ที่เว็บไซต์ กอช. www.nsf.or.th
สําหรับผู้ที่สนใจสามารถขอรับใบสมัครและส่งผลงานได้ 2 ช่องทาง ทั้งที่ทําการปกครองอําเภอ หรือ ดาวน์โหลดได้ที่เว็บไซต์ กอช. “www.nsf.or.th” เปิดรับผลงานตั้งแต่วันที่ 1 ถึง 31 กรกฎาคม 2563 ทั้งนี้ หลักเกณฑ์ในการพิจารณาตัดสินเป็นไปตามรายละเอียดประกาศ สอบถามข้อมูลเพิ่มเติม สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-เอกอัครราชทูตออสเตรเลีย แสดงความยินดีกับนายกรัฐมนตรีที่ควบคุมสถานการณ์โควิด-19 ในไทยได้เป็นอย่างดี
วันพฤหัสบดีที่ 7 พฤษภาคม 2563
เอกอัครราชทูตออสเตรเลีย แสดงความยินดีกับนายกรัฐมนตรีที่ควบคุมสถานการณ์โควิด-19 ในไทยได้เป็นอย่างดี
เอกอัครราชทูตออสเตรเลีย แสดงความยินดีกับนายกรัฐมนตรีที่ควบคุมสถานการณ์โควิด-19 ในไทยได้เป็นอย่างดี
วันนี้ (7 พ.ค. 2563) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายแอลลัน เจมส์ มักคินนัน (H.E. Mr. Allan James McKinnon) เอกอัครราชทูตออสเตรเลียประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตําแหน่ง โดยศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีกล่าวสรุปสาระสําคัญการหารือดังนี้
นายกรัฐมนตรีแสดงความยินดีในโอกาสที่เอกอัครราชทูตออสเตรเลียประจําประเทศไทยเข้ารับตําแหน่ง พร้อมทั้งชื่นชมการปฏิบัติหน้าที่ของเอกอัครราชทูตฯ ในการส่งเสริมความสัมพันธ์ระหว่างไทย-ออสเตรเลียอย่างแข็งขันตลอดมา ทําให้ความสัมพันธ์ระหว่างกันมีพลวัตมากขึ้น ยืนยันรัฐบาลไทยพร้อมให้ความร่วมมือและสนับสนุนการปฏิบัติหน้าที่ของเอกอัครราชทูตฯ เพื่อส่งเสริมความสัมพันธ์อันดีระหว่างกันในทุกมิติ โดยเฉพาะอย่างยิ่งการค้าและการลงทุนระหว่างกัน
เอกอัครราชทูตฯ ขอบคุณนายกรัฐมนตรีที่สละเวลาให้เข้าพบ ยืนยันพร้อมปฏิบัติหน้าที่เพื่อส่งเสริมความร่วมมือระหว่างกันให้แน่นแฟ้นยิ่งขึ้น ในโอกาสนี้ เอกอัครราชทูตชื่นชม และแสดงความยินดีที่นายกรัฐมนตรีควบคุมสถานการณ์โรคติดเชื้อไวรัสโคโรนา 2019 (โควิด-19) ได้เป็นอย่างดี จากตัวเลขผู้ติดเชื้อถือว่าประเทศไทยประสบความสําเร็จในการควบคุมการแพร่ระบาด ซึ่งส่งผลให้ชาวออสเตรเลียในประเทศไทยมั่นใจในระบบสาธารณสุขของไทย ทั้งนี้ นายกรัฐมนตรีขอให้รัฐบาลออสเตรเลียช่วยดูแลชาวไทยในออสเตรเลีย โดยรัฐบาลไทยขอให้มั่นใจว่าไทยจะช่วยเหลือและอํานวยความสะดวกแก่ชาวออสเตรเลียที่ติดค้างในไทยเช่นกัน
โอกาสนี้ ทั้งสองฝ่ายได้แลกเปลี่ยนข้อคิดเห็นในการดําเนินมาตรการเพื่อรับมือกับการแพร่ระบาดของโควิด-19 โดยนายกรัฐมนตรีเห็นว่า ไทยและออสเตรเลียควรเพิ่มพูนความร่วมมือด้านสาธารณสุขระหว่างกัน โดยเฉพาะความร่วมมือเรื่องการวิจัยเพื่อการพัฒนาและผลิตวัคซีน ในส่วนกองทุนอาเซียนเพื่อรับมือกับโควิด-19 (COVID-19 ASEAN Response Fund) ออสเตรเลียชื่นชมข้อเสนอของไทย การตอบสนองอย่างรวดเร็วของอาเซียน พร้อมยินดีสนับสนุนกองทุนดังกล่าว นอกจากนี้ ทั้งสองได้แลกเปลี่ยนประสบการณ์ด้านการดูแลแรงงาน และสถานประกอบการร่วมกัน ตลอดจนการผ่อนคลายมาตรการล็อกดาวน์ ซึ่งทั้งสองเห็นพ้องกันว่า ควรเตรียมการอย่างรอบคอบ เพื่อป้องกันไม่ให้เกิดการระบาดอีกระลอก
นอกจากนี้ ไทย-ออสเตรเลีย เห็นพ้องยกระดับความสัมพันธ์ทวิภาคีระหว่างกันสู่ความเป็นหุ้นส่วนทางยุทธศาสตร์ ซึ่งจะช่วยเสริมสร้างความร่วมมือระหว่างทั้งสองฝ่ายให้แน่นแฟ้นยิ่งขึ้นในอนาคต โดยเฉพาะความร่วมมือในสาขาใหม่ ๆ ที่สอดคล้องกับบริบทโลกที่เปลี่ยนแปลงไปในปัจจุบัน อาทิ การพัฒนาโครงสร้างพื้นฐานด้านดิจิทัล การรับมือกับโรคระบาด ซึ่งนายกรัฐมนตรีขอบคุณออสเตรเลียที่ได้มอบทุนการศึกษาด้านระบาดวิทยาให้แก่นักเรียนนักศึกษาไทยในโอกาสนี้ด้วย
รัฐบาลไทย-ข่าวทำเนียบรัฐบาล-บีโอไอร่วมหารือขับเคลื่อนการลงทุนอีอีซี
วันอังคารที่ 14 มกราคม 2563
บีโอไอร่วมหารือขับเคลื่อนการลงทุนอีอีซี
บีโอไอร่วมหารือขับเคลื่อนการลงทุนอีอีซี
บีโอไอร่วมหารือขับเคลื่อนการลงทุนอีอีซี
เมื่อเร็วๆ นี้ นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) ร่วมบรรยายและหารือนโยบายการขับเคลื่อนการลงทุนในพื้นที่เขตพัฒนาพิเศษภาคตะวันออก (EEC) ร่วมกับ
นางลัษมณ อรรถาพิช รองเลขาธิการสายงานการลงทุนและความร่วมมือระหว่างประเทศ สํานักงานคณะกรรมการนโยบายเขตพัฒนาพิเศษภาคตะวันออก ณ สํานักงานคณะกรรมการนโยบายเขตพัฒนาพิเศษภาคตะวันออก อาคาร กสท โทรคมนาคม เขตบางรัก กรุงเทพฯ